CELEX: 32015R1932
Language: hr
Date: 2015-10-26 00:00:00
Title: Provedbena uredba Komisije (EU) 2015/1932 оd 26. listopada 2015. o obustavi podnošenja zahtjeva za uvozne dozvole u okviru carinske kvote koja je Uredbom (EZ) br. 1918/2006 otvorena za maslinovo ulje podrijetlom iz Tunisa do kraja kvotne godine 2015.

28.10.2015   
            
            
               HR
            
            
               Službeni list Europske unije
            
            
               L 282/10
            
         PROVEDBENA UREDBA KOMISIJE (EU) 2015/1932
   оd 26. listopada 2015.
   o obustavi podnošenja zahtjeva za uvozne dozvole u okviru carinske kvote koja je Uredbom (EZ) br. 1918/2006 otvorena za maslinovo ulje podrijetlom iz Tunisa do kraja kvotne godine 2015.
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 188. stavke 1. i 3.,
   budući da:
   
               (1)
            
            
               Uredbom Komisije (EZ) br. 1918/2006 (2) otvorena je godišnja carinska kvota za uvoz djevičanskog maslinova ulja obuhvaćenog oznakama KN 1509 10 10 i KN 1509 10 90 koje je u cijelosti dobiveno u Tunisu i izravno iz te zemlje prevezeno u Uniju.
            
         
               (2)
            
            
               Količine obuhvaćene zahtjevima za uvozne dozvole podnesenima od 1. siječnja 2015. do 4. kolovoza 2015. premašuju godišnju količinu od 56 700 tona iz članka 2. stavka 1. Uredbe (EZ) br. 1918/2006. Provedbenom uredbom Komisije (EU) br. 2015/1371 (3) utvrđen je koeficijent dodjele koji se primjenjuje na količine za koje je podnesen zahtjev 3. i 4. kolovoza 2015. te je obustavljeno podnošenje novih zahtjeva za mjesec kolovoz 2015. Podnošenje novih zahtjeva trebalo bi obustaviti do kraja kvotne godine u tijeku.
            
         
               (3)
            
            
               Kako bi se osigurala učinkovitost mjere, ova bi Uredba trebala stupiti na snagu na dan objave u Službenom listu Europske unije,
            
         DONIJELA JE OVU UREDBU:
   Članak 1.
   Podnošenje novih zahtjeva za uvozne dozvole u okviru kvote u skladu s člankom 2. stavkom 1. Uredbe (EZ) 1918/2006 obustavlja se od 28. listopada 2015. do kraja kvotne godine u tijeku.
   Članak 2.
   Ova Uredba stupa na snagu na dan objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 26. listopada 2015.
      
         
            Za Komisiju,
         
         
            u ime predsjednika,
         
         Jerzy PLEWA
         
            Glavni direktor za poljoprivredu i ruralni razvoj
         
      
   
   
      (1)  SL L 347, 20.12.2013., str. 671.
   
   
      (2)  Uredba Komisije (EZ) br. 1918/2006 od 20. prosinca 2006. o otvaranju i upravljanju carinskom kvotom za maslinovo ulje podrijetlom iz Tunisa (SL L 365, 21.12.2006., str. 84.).
   
      (3)  Provedbena uredba Komisije (EU) 2015/1371 оd 7. kolovoza 2015. o utvrđivanju koeficijenta dodjele koji se primjenjuje na količine obuhvaćene zahtjevima za uvozne dozvole podnesenima od 3. do 4. kolovoza 2015. u okviru carinske kvote koja je Uredbom (EZ) br. 1918/2006 otvorena za maslinovo ulje podrijetlom iz Tunisa i o obustavi podnošenja zahtjeva za takve dozvole za mjesec kolovoz 2015. (SL L 211, 8.8.2015., str. 32.).